78 средно училище „Христо Смирненски“

78 средно училище „Христо Смирненски“ се намира в гр. Банкя. Днес със своите 15 000 m² разгърната площ 78 СУ „Христо Смирненски“ разполага с 64 класни стаи, 8 специализирани кабинета, 3 компютърни зали, 2 физкултурни салона, плувен басейн, стол, изложбена зала, актова зала с оборудвана театрална сцена, салон за танци и зала за джудо. Учениците ползват и 2 бюфета с топли и студени закуски. За спорт на открито са осигурени две баскетболни игрища, футболно игрище с изкуствена настилка и 100 седящи места, тенис корт и други спортни кътове в големия училищен двор от 2000 m². В 78 СУ коридорите приличат на просторни зали. С много въображение и постоянство учениците и учителите са ги превърнали във визуален разказ за България, Европа и своето място в тях. Особено интересно е „Фоайето на Смирненски“. Всичко в него е наше дело, а парите са набавени от акции за кестени и хартия в чест на 120-а годишнина на училището. База Просторно и светло, училището разполага с 64 класни стаи и 8 специализирани кабинета, 3 компютърни зали, 2 физкултурни салона. Извънкласните занимания са обезпечени със стрелбище, фитнес, плувен басейн, актова зала с професионално оборудвана сцена. зала за танци, зала за джудо, изложбена зала. За самоподготовка учениците имат на разположение библиотека, център за чуждоезикова детска литература и интернет зали. Историята на училището е представена чрез снимки в музея на 78 СУ. Отличителен белег на училището е грижата за здравето на децата. Не е преставал да функционира лекарски кабинет, напълно безплатен за учениците. За здравословното хранене на децата са осигурени училищен стол и 2 бюфета. История 78 училище е създадено през 1887 г. като приемник на училищата в съседните села Вердикал, Иваняне и Клисура. На 28 септември същата година отваря врати за 8 ученици първата класна стая в дома на Коста Минчев. По повод 100-годишнината на училището там е поставена паметна плоча. Само на 30-ина метра от школото извисява вековна снага „Вазовият дъб“, където през 1900 г. Вазов пише „Утро в Банки“. Потокът от деца расте, а заедно с него и нуждата от собствена сграда и на 27 май 1923 г. е направена първата копка на строежа ѝ. Учебната 1955 – 1956 г. учениците посрещат в нови просторни класни стаи и с нов патрон – Христо Смирненски. Името на поета 78 СУ носи и днес. През същата година е въведен и гимназиален курс на обучение. Училището в Банкя бързо се разраства. Към съществуващата сграда се строят три нови корпуса, които се откриват през 1985 г. Химн Кой разпалва в сърцата мечти? Кой ни води по пътища славни? Кой с познание мъдро дари умовете за знания жадни? Припев: Седемдесет и осмо училище, разкрило ни света! Седемдесет и осмо - научи ни на труд и на мечта! Някой ден ще заселвам звезди, ще градя свят добър и разумен, Дръзко аз ще разпалвам дори обичта в живота всемирен. Припев: Ала днес с любимия клас още уча полезни уроци, за да мога съдбата си аз да насочвам във вярна посока. Припев: Прием В първи клас: Една спортна паралелка (художествена гимнастика, футбол, джудо). Три общообразователни паралелки – ЗИП по избор: чужди езици, изобразително изкуство, музика, информационни технологии. Подготвителна група: за 6-годишни деца. Разнообразни допълнителни занимания. Полуинтернатни групи: /безплатни/ Занимални за I – IV клас до 17:30 часа. Квалифицирани педагози. След завършен осми клас (съгласно Наредба №11): Прием по документи: Профил „Технологичен – стопански мениджмънт“ – 29 ученици. Балообразуващи предмети: Български език и литература, първи чужд език, география. Профилиращи предмети: технологии (икономически дисциплини), география и икономика, информационни технологии Профил „Спорт – футбол и лека атлетика“ – 29 ученици. Балообразуващи предмети: физическо възпитание и спорт, първи чужд език, български език и литература. Профилиращи предмети: български език и литература, първи чужд език, физическо възпитание и спорт Извънкласни дейности Извънкласните форми и дейности винаги са били на почит в 78 СУ. Още в първите години младите таланти са намирали поле за изява. Днес училището предлага около 20 разнообразни форми за извънкласни занимания: Театрално студио „Смехурко“ – съвместно със СтЦРД, филиал Банкя Музикално ателие „Елфи“ – съвместно със СтЦРД, филиал Банкя Мажоретен състав Танцов състав Футбол Стрелба с лък Джудо Карате – таекуон-до – съвместно с Централния полицейски клуб по таекуон-до Каланетика Приложни изкуства – съвместно със СтЦРД-филиал Банкя Евроклуб – съвместно с фондация „Пайдея“ „Млад огнеборец“ Тенис на корт Тенис на маса Вестник „Междучасие“ Младежки парламент Спортен клуб по бойни изкуства „Да Дао“ Външни препратки Официален сайт